NaiveNeuron/SloPal huggingface dataset:
P. Hrušovský, predseda NR SR: (2005-05-10):
(Hlasovanie). 141 prítomných, 112 za návrh, 3 proti, 17 sa zdržalo, 9 nehlasovalo. Konštatujem, že Národná rada po opätovnom prerokovaní návrh zákona schválila . Teraz poprosím pána poslanca Bučeka, aby z poverenia výboru pre obranu a bezpečnosť uviedol hlasovanie k zákonu zo 17. marca 2005, ktorým sa mení a dopĺňa zákon č. 124/1992 Zb.  o Vojenskej polícii v znení neskorších predpisov a o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 1096). Spoločnú správu výborov máte ako tlač 1096a. Nech sa páči, pán spoločný spravodajca.
Grendel, Gábor, podpredseda NR SR (2021-06-24):
Pani poslankyňa Vaľová, s faktickou poznámkou.
Grendel, Gábor, podpredseda NR SR (2021-11-05):
Pán poslanec Šefčík.
Krošlák, Ján, poslanec NR SR (2021-09-22):
Ďakujem, ďakujem pekne za slovo. Už by som sa nechcel veľmi nejako rozkecávať k tomuto, myslím si, že to všetko najdôležitejšie som povedal. Chcel by som spomenúť len to, že v podstate od prvého čítania, od júnovej schôdze uplynuli skoro tri mesiace a zaznamenali sme tam nejaké pripomienky z rôznych, z rôznych inštitúcií. Niektoré pripomienky sme aj zapracovali, s niektorými sme nesúhlasili. Bolo tam veľa pripomienok na, hlavne na to, že či nezvýšime tú spodnú hranicu, ten desaťnásobok na nejakú vyššiu, ale tam proste z tých radov vyšetrovateľov a ľudí, ktorí sa tým zaoberajú, nám bolo jasne povedané, že sa to bude potom zneužívať a že keď tam dáme nie desaťnásobok alebo dvadsaťnásobok, tak sa to bude obchádzať a budú tu proste chodiť s baleniami do dvadsať. Takže veľkému množstvu pripomienok sme nevyhoveli, nesúhlasili sme s nimi, ale zapracovali sme niektoré pripomienky, ktoré precizujú text, veľmi-veľmi také trefné, ktoré prišli od dekana právnickej fakulty, a potom tam máme ešte nejaké legislatívno-technické úpravy, takže keď dovolíte, chcel by som prečítať pozmeňujúci a doplňujúci návrh. Pozmeňujúci a doplňujúci návrh poslancov Národnej rady Slovenskej republiky Jána Krošláka a Richarda Nemca k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov. 1. V čl. I bod 1 § 135a ods. 1 sa za slová „v množstve zodpovedajúcom najmenej desaťnásobku“ vkladajú slová „jednej obvykle nedeliteľnej formy, najmä“ a slová „jednej tabletky, injekcie, ampulky“ sa nahrádzajú slovami „jednej tablety, jednej injekcie, jednej ampulky“. 2. V čl. I bod 1 § 135a ods. 2 sa za slová „v množstve zodpovedajúcom najmenej stonásobku“ vkladajú slová „jednej obvykle nedeliteľnej formy, najmä“ a slová „jednej tabletky, injekcie, ampulky“ sa nahrádzajú slovami „jednej tablety, jednej injekcie, jednej ampulky“. 3. V čl. I bod 1 § 135a ods. 3 sa za slová „v množstve zodpovedajúcom najmenej tisícnásobku“ vkladajú slová „jednej obvykle nedeliteľnej formy, najmä“ a slová „jednej tabletky, injekcie, ampulky“ sa nahrádzajú slovami „jednej tablety, jednej injekcie, jednej ampulky“. 4. V čl. I bod 2 v nadpise § 176 sa vypúšťa čiarka. 5. V čl. I bod 2 § 176 ods. 2 sa za slovo „účinkom“ pripájajú slová „podľa osobitného predpisu“. 6. V čl. I bod 2 § 176 ods. 2 písm. a) sa slová „predpíše na lekársky“ nahrádzajú slovami „predpíše na preskripčný záznam alebo lekársky predpis“. 7. V čl. I bod 2 § 176 ods. 2 písm. b) sa za slová „propaguje alebo“ vkladá slovo „neoprávnene“. 8. V čl. II sa slová „15. októbra 2021“ nahrádzajú slovami „1. januára 2022“.
Grausová, Natália, poslankyňa NR SR (2017-09-05):
Vážená pani predsedajúca, vážený pán minister, vážený kolega predk..., spravodajca, pardon. Chcela by som, nebudem dlho hovoriť, chcem len povedať pár slov. Návrh zákona zavádza sadzbu za poistencov štátu vo výške 4,73 %, čo predstavuje v nominálnom vyjadrení zvýšenie platby štátu v roku 2017 o sumu 50 498 703 eur za predpokladu účasti účinnosti zákona od 1. novembra 2017 do 31. decembra 2017. Podľa odhadu Ministerstva zdravotníctva Slovenskej republiky výpadok financií v rezorte tento rok je na úrovni 150 miliónov eur. Tento stav je priamym dôsledkom toho, že ministerstvo financií v súčasnosti, týmto ministerstvom financií v súčasnosti stanovená sadzba poistného za poistencov štátu je na úrovni 3,78 %, čo je bezprecedentný amaterizmus pri zostavovaní štátneho rozpočtu zo strany Ministerstva financií Slovenskej republiky. Škoda, že tu nie je pán minister, aby si to vypočul. Dohoda Ministerstva zdravotníctva Slovenskej republiky s Ministerstvom financií Slovenskej republiky, keď sa nateraz navrhuje 50 mil. eur, nakoľko sa predpokladá priaznivý vývoj príjmov od ekonomicky aktívnych osôb, je, žiaľ, ťažko akceptovateľná. Ďakujem pekne za slovo.
Paška, Pavol, predseda NR SR (2014-10-23):
Reakcia, pán poslanec Kollár.
Gažovičová, Tina, poslankyňa NR SR (2024-01-16):
Ďakujem za slovo. Pôvodne som vôbec nečakala, že dneska ešte s niečím vystúpim. Ale myslím si, že to v konečnom dôsledku naozaj je dôležité, som presvedčená o tom, že je dôležité aj všetkých, ktorí počúvajú túto rozpravu aj všetky médiá upozorňovať znovu a znovu na to, že tuto sa deje smršť skrátených legislatívnych konaní, v ktorých sa dejú chyby. A je to prirodzené, lebo keď sa veci robia urýchlene, tak sa robia horšie. A diskutovali sme tu o tom a upozorňovali sme na to, že SLK sú povolené iba vo výnimočných prípadoch, keď tá rýchlosť je z dôvodu naliehavého verejného záujmu nadradená tej kvalite. A tuto nebol žiaden verejný záujem. Vy ste dneska úplne odignorovali aj pripomienky prezidentky, prelomili ste veto a o pár hodín na to prídete s tým, že „aha, našli sme prvú chybu, potrebujeme ju rýchle opraviť“. A presne ako kolegyňa Mesterová povedala, koľko chýb tam ešte je, ktoré si zatiaľ nikto nestihol nevšimnúť. A to sa bavíme o kompetenčáku a pokračujeme tu s Trestným zákonom a už tuto napríklad v médiách čítam, že už aj minister vnútra pripustil, že budú nutné nejaké zmeny vtom návrhu Trestného zákona. Predseda parlamentu to pripustil. Tak naozaj na vás znova a znova apelujeme. Tak nedávajte veci do skráteného legislatívneho konania, nechajte to riadne prehnať MPK. Akože kolega Hargaš, ktorý má skúsenosť z ministerstva, upozornil, aj ja mám skúsenosť z ministerstva, tam je spústa úradníkov, ktorí poznajú kompetenciu tých ministerstiev, skôr na to upozornia. Každý ďalší aktér si niečo všimne a dá sa tým chybám predísť vopred a nie potom si sťažovať, že my naťahujeme rozpravu a upozorňujeme na to, čo sa tu deje.
Zmajkovičová, Renáta, podpredsedníčka NR SR (2012-09-27):
Pán poslanec Blaha.
Danko, Andrej, podpredseda NR SR (2023-12-08):
Poslanec Galko.
Zemanová, Anna, poslankyňa NR SR (2020-03-24):
Ďakujem pekne. Ja by som si chcela teda len ujasniť, kolega Ondro Dostál, že ide o procedurálne návrhy, nie pozmeňovacie návrhy k samotnému návrhu zákona, o ktorom teda ako spravodajca chceš dať návrh hlasovať. (Prerušenie vystúpenia predsedajúcim.)
Danko, Andrej, predseda NR SR (2019-09-13):
Prosím, prezentujme sa a hlasujeme. (Hlasovanie.) Prítomných 144 poslancov, za 77, proti 42, zdržalo sa 25. Konštatujem, že sme uvedený návrh schválili. A pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Nie. Vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčania gestorského výboru.
R. Kaliňák, poslanec: (2002-11-06):
Čo sa týka ďalšieho návrhu, ide o návrh na skrátené legislatívne konanie k návrhu zákona, ktorým sa menia zákony súvisiace s presunom niektorých pôsobností z Policajného zboru na okresné úrady a na krajské úrady. Predseda Národnej rady Slovenskej republiky  svojím rozhodnutím číslo 13 z 31. októbra 2002 pridelil návrh vlády na skrátené legislatívne konanie k návrhu zákona, ktorým sa menia zákony súvisiace  s presunom niektorých pôsobností z Policajného zboru na okresné úrady a na krajské úrady na prerokovanie Výboru Národnej rady Slovenskej republiky pre obranu a bezpečnosť v termíne ihneď. Výbor Národnej rady Slovenskej republiky pre obranu a bezpečnosť  predložený návrh vlády na skrátené legislatívne konanie k návrhu zákona, ktorým sa menia zákony súvisiace s presunom niektorých pôsobností  z Policajného zboru na okresné úrady a na krajské úrady prerokoval na svojej 2. schôdzi dňa 5. novembra 2002 a v prijatom uznesení č. 4 odporučil Národnej rade Slovenskej republiky prerokovať uvedený návrh vlády v skrátenom legislatívnom konaní v termíne ihneď. Poprosím vás pán predsedajúci, aby ste k týmto návrhom otvorili rozpravu.
Grendel, Gábor, podpredseda NR SR (2022-03-24):
Pán poslanec má doplňujúcu otázku, takže prípadne môžte potom dokončiť. Nech sa páči, pán poslanec Čepček.
Pellegrini, Peter, predseda NR SR (2015-01-29):
Ďakujem. Nech sa páči, pán minister.
Figeľ, Ján, podpredseda NR SR (2014-06-27):
Ďakujem pekne. Ja by som sa a tiež rád pridal k apelu alebo k povzbudeniu k tomu, aby sme hazard precízne a skôr prísnejšie regulovali, lebo na rozsiahlom hazarde, hocijako sa bude nazývať, hry šťastia alebo gamblerstvo, akokoľvek pekne alebo pozitívne sa označuje, prehrávajú alebo prerábajú všetci okrem krupierov, a teda hlavne držiteľov, majiteľov automatov a kasín. Štáty, ktoré počítajú, a výrazne alebo vážne, s položkami v rozpočtoch, nerobia dobre, ale to nehovorím teraz preto, aby som poúčal, skôr tá strata je aj vyčísliteľná pre štát vo veľkom pomere, pretože dopady či na kriminalitu, či na liečbu, alebo na rozvrat spoločnosti hlavne v tom rozsahu najmenších základných buniek, teda rodín, je enormný a aj finančne je negatívny. Takže aj za seba, aj za kolegov z KDH chcem vyjadriť podporu, aby takýto návrh mohol prejsť do druhého čítania a tam sa dá aj ďalej pracovať. Ďakujem predkladateľom za iniciatívu.
Ďuriš Nicholsonová, Lucia, podpredsedníčka NR SR (2016-12-07):
Dávam teraz slovo spravodajcovi, ktorého určil navrhnutý gestorský výbor pre kultúru a médiá, pánovi poslancovi Jánovi Morovi. Nech sa páči.
Sabo, Michal, poslanec NR SR (2023-12-08):
Ďakujem za slovo. My sme rozporovali vlastne skrátené legislatívne konanie a bez toho, aby sme sa mohli zapojiť do diskusie a odpovedať pánovi ministrovi Tarabovi, keď nás označil za odľud, že niečo také akútne rozporujeme. Tak ja len chcem teda pripomenúť a ďakujem pani poslankyne Remišovej, že to spomenula, pretože skládka vo Vrakuni začala vznikať v polovici 60. rokov, hej, a teraz zrazu akútne rýchlo to potrebujeme vyriešiť. A keď sa vrátime späť, tak Robert Fico I, II, III mali koľko rokov času na to, aby začali riešiť tie envirozáťaže? Ale to nie je len o Žitnom ostrove, ktorý je teda naším národným klenotom, hej, tak sa tým hrdíme, že máme toľko krásnej pitnej úžasnej vody, a potom si dáte do toho vlastne opozitum, že tu máme Istrochem, máme tu, máme tu Vrakuňu et cetera et cetera. Ale tento týždeň sme na výbore pre pôdohospodárstvo a životné prostredie sme brali na vedomie správu o poľnohospodárstve a potravinárstve v Slovenskej republike za rok 2022. Prečo to spomínam? Zraniteľné oblasti, to sú tie oblasti, ktoré sú najviac kontaminované podzemnými a povrchovými vodami a kontamináciou dusičnanov, hej? To vieme, ako vzniká, z intenzívneho poľnohospodárstva, tak 30 % obcí a 64 % poľnohospodárskych pôd je zraniteľných na Slovensku. Celý Žitný ostrov, keď si pozriete tu mapu, je tam taký malý ostrovček pozitívnej deviácie, ale celý Žitný ostrov je, je v zraniteľných územiach. O tomto všetkom sa vie. Vie sa aj o skládke vo Vrakuni od 60., 80. rokov. Vie sa o tomto znečistení, tak ja sa teda pýtam, že kde bola, kde boli vlády Roberta Fica doteraz, keď mali dostatok priestoru na riešenie. A čo chcem ešte povedať, keď mám čas, tak to už asi nestihnem. Ja oceňujem to, že rozpráva vláda Roberta Fica o tom, čo všetko chce spraviť. Ale my nepotrebujeme, čo chce spraviť, počuť, my potrebujeme vedieť, ako konkrétne to chce spraviť. Ďakujem. (Potlesk.)
Dubačová, Viera, poslankyňa NR SR (2019-03-29):
Ďakujem veľmi pekne, pani podpredsedníčka, za tvoje vystúpenie. Naozaj si pomenovala veci veľmi presne. Strach má veľké oči. Veľkí muži v tomto parlamente majú dnes veľké oči od strachu, od strachu pred zajtrajškom, jednoducho žena. Veľkí muži si vymýšľajú veľké hry, hrajú sa na slovíčka, platia si právnikov, volajú nás, môj konkrétny príklad, veľký kolega, keď som sa ohlásila na výbore, zavolal si ma nabok, tak ma trošku pritisol k stene, ako bol dvojmetrový, povedal mi, „ste najväčšia zrůda“. Bol to pán zo SMER-u. Tak som vstúpila do tohto parlamentu, naozaj, tá rovnosť v tomto parlamente je neuveriteľná. Vy, drahí páni, by ste patrili, čo sa týka naozaj rovnosti, solidarity, spolupráce, do materskej škôlky a tam by ste sa mali učiť, čo je to rovnosť, čo je to ľudskosť, čo je to scitlivovanie. Že to nie je tento váš veľký svet, v ktorom sa vy topíte v moci, v miliónoch. To je svet o ľuďoch, to je svet o jednoduchých ľuďoch tejto krajiny, aj o jednoduchých ženách, ktorým patrí, patrí naša úcta aj tým, že im dovolíme a podpíšeme dohovor o predchádzaniu násilia na ženách. Pretože toto násilie cítime aj tu tak, ako to pomenovala pani podpredsedníčka, každá jedna žena. A ja tiež apelujem na ženy v tomto parlamente, rovnako ako aj na ženy celej spoločnosti, raz toto bezprávie, toto mačovstvo, toto bezcharakterné šafárenie musí skončiť. Tu treba nastaviť scitlivovanie, korektnosť, solidaritu... (Prerušenie vystúpenia časomerom.)
Huba, Mikuláš, poslanec NR SR (2015-05-14):
Ďakujem pekne za slovo, pán predseda. Vážené kolegyne, vážení kolegovia, chcem vám pripomenúť seminár, ktorý sa dnes o dvanástej začína v kinosále Národnej rady a má názov „Politika podpory udržateľnej mobility na Slovensku“ s podtitulom „s dôrazom na cyklodopravu“. Bude tam celkom reprezentatívny súbor rečníkov, vrátane národného cyklokoordinátora z ministerstva dopravy, výstavy a regionálneho rozvoja. Takže myslím, že každý fanúšik udržateľnej mobility, udržateľnej dopravy a najmä cyklistiky, ktorej mesiac si teraz pripomíname, keďže sme boli oslovení, aby sme chodili do práce podľa možností na bicykli, čo niektorí aj plníme, tak všetci záujemcovia a záujemkyne sú srdečne vítaní a vítané. Ďakujem.
Hrušovský, Pavol, podpredseda NR SR (2011-09-13):
Pán poslanec Choma.
Laššáková, Jana, podpredsedníčka NR SR (2015-09-17):
Na vystúpenie pána poslanca s faktickými poznámkami sa hlásia páni poslanci Hlina a Muránsky. Končím možnosť prihlásiť sa s faktickými poznámkami. Nech sa páči, pán poslanec Hlina.
Beblavý, Miroslav, poslanec NR SR (2014-12-09):
Ďakujem pekne. Vážený pán predsedajúci, vážené kolegyne, vážení kolegovia, dovoľte mi zložiť kompliment pánovi predsedajúcemu, ktorý riadi tú schôdzu napriek hlasovej indispozícii, a teda dúfam, verím, že mu to nespôsobí nejakú trvalejšiu škodu, lebo máte zjavne zachrípnutý hlas. Takže uznávam vysoko váš profesionalizmus, že v tom pokračujete napriek tomu. A teraz k samotnému meritu veci. Predkladám balík viacerých zákonov. Sú to zákony drobné, malé, vychádzajúce z praxe a týkajú sa fungovania komunálnej úrovne našej samosprávy. Sú to zákony predložené na základe podnetov zdola, na základe toho, čo sú drobné veci, ktoré pomohli našim samosprávam lepšie slúžiť občanom. To znamená, je to, je to viacero zákonov v rade, ktoré spája myšlienka najmä obecnej samosprávy ako praktickej služby občanom. Uvediem ich jeden po druhom veľmi stručne, pretože myslím, že väčšinou sú to veľmi jednoduché zákony, ale chcel som na úvod len tento celkový oblúk k tomu dodať. Tento návrh zákona ako prvý rieši problém, ktoré viaceré mestá majú s reguláciou pohybu psov, kde podľa súčasného textu zákona nie je zrejmé, či samospráva môže regulovať pohyb psov po verejných priestranstvách negatívne, aj pozitívne, teda kde môžu, aj kde nemôžu. Sú skúsenosti viacerých miest s protestmi prokurátora, prípadne s napadnutiami týchto všeobecne záväzných nariadení z toho hľadiska, že prokuratúry argumentujú, že obce môžu len vyslovene vymedzením niekde zakazovať, ale nemôžu to otočiť a naopak povedať, že niekde sa povoľuje a inde to nie je dovolené. Z týchto dôvodov navrhujem zmenu zákona veľmi jednoduchú, ktorá umožní obciam prijať jedno aj druhé, teda podľa vlastného obce môžu ísť na to buď negatívne, vymedziť územia a plochy, kde to nebude dovolené, alebo na to môžu ísť pozitívne, napríklad vymedziť konkrétne územie v meste, kde to naopak dovolené je. Dovolím si vás týmto požiadať o podporu návrhu. Ďakujem.
Nicholsonová, Lucia, poslankyňa NR SR (2013-06-27):
Ďakujem veľmi pekne. K pánovi poslancovi Kadúcovi – v druhom čítaní, samozrejme, my sme otvorení akýmkoľvek pozmeňujúcim návrhom. Pán poslanec Jasaň, ja som ho nijakým spôsobom nechcela uraziť, že je pokrytec, pretože by nezahlasoval za to, mne len príde zvláštne, že keď ste to v 2005 a v 2008 predkladali sami tieto rozvody dohodou, že teraz by ste mali hlasovať proti. Páni poslanci, pani poslankyňa Gibalová, pán poslanec Hrušovský, ja absolútne chápem váš postoj, ja ho v plnej miere rešpektujem. Toto je naša agenda, náš sľub, ktorý sme dali voličom, proste preto prichádzame s touto témou do pléna a riadime sa v tom zdravým rozumom, ale ja rozumiem vašim izmom. Pán poslanec Brixi, ja si myslím, že kvôli tomu, že mi zlyhalo manželstvo, nie som zlý príklad pre mladých. Vy by ste si mali strážiť mladých, šéfa mladých SMER-ákov, klamára Kolesíka, a hlúpe výstupy vášho mladého Martvoňa voči poslancom, ako je Peter Osuský. A, pán poslanec Hlina, ja mám doma dve veľmi šťastné, úžasné deti, ktoré majú svoju matku a majú svojho otca. A ja vám odporúčam, ja vás prosím, aby ste si tie vaše bačovské ústa o moje deti neobtierali. Ďakujem.
Šalitroš, Radomír, poslanec NR SR (2024-09-25):
Ďakujem, pán predsedajúci, za slovo. Vážené panie poslankyne, vážení páni poslanci, v súlade s § 73 ods. 1 zákona o rokovacom poriadku som bol určený gestorským Výborom Národnej rady pre zdravotníctvo za spravodajcu k návrhu uvedeného zákona, tlač 437. Návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Návrh zákona obsahuje stanovisko Ministerstva financií Slovenskej republiky a ministerstva hospodárstva. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre verejnú správu a regionálny rozvoj a výbor pre zdravotníctvo. Za gestorský výbor navrhujem Výbor Národnej rady pre zdravotníctvo. Odporúčam, aby výbory prerokovali predmetný návrh zákona v druhom čítaní do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, prosím, otvorte všeobecnú rozpravu.
Jurinová, Erika, podpredsedníčka NR SR (2014-06-04):
Pán poslanec Kaník.
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 126 poslancov, za 121, proti žiadny, 4 sa zdržali, 1 nehlasoval. Konštatujem, že uvedený návrh sme schválili. Pristúpime k tretiemu čítaniu o návrhu zákona. Otváram rozpravu v rámci tretieho čítania. Hlási sa niekto do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
Zelník, Štefan, poslanec NR SR (2019-10-25):
Ďakujem veľmi pekne za slovo. Vážený pán predsedajúci, vážené panie poslankyne, vážení páni poslanci, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony. Predseda Národnej rady Slovenskej republiky pridelil vládny návrh zákona o pohrebníctve na prerokovanie ústavnoprávnemu výboru, výboru pre verejnú správu a regionálny rozvoj a výboru pre zdravotníctvo, ktorého súčasne určil za gestorský výbor. Výbory, ktorým bol návrh zákona pridelený, ho prerokovali v stanovenej lehote. Súhlasili s uvedeným návrhom zákona a odporučili Národnej rade návrh zákona schváliť s pripomienkami, ktoré sú obsiahnuté v IV. časti spoločnej správy. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výboru k vládnemu návrhu zákona o pohrebníctve, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony, vyjadrených v uzneseniach uvedených pod bodom IV tejto správy a stanovisko gestorského výboru odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 131/2010 Z. z. o pohrebníctve a ktorým sa menia a dopĺňajú niektoré zákony, schváliť s pozmeňujúcimi a doplňujúcimi návrhmi. Spoločná správa obsahuje 25 pozmeňujúcich návrhov. Spoločná správa výborov bola schválená uznesením č. 180 z 15. októbra 2019, kde ma výbor poveril za spoločného spravodajcu predniesť spoločnú správu výborov na schôdzi Národnej rady Slovenskej republiky. Pán predseda, navrhujem, aby Národná rada hlasovala o uvedenom návrhu v pondelok o 11.00 hodine. Prosím, pán predsedajúci, otvorte rozpravu.
Pellegrini, Peter, podpredseda NR SR (2020-03-24):
Pán poslanec Suja. Pani ministerka, až po skončení môžte potom sa prihlásiť do rozpravy. Pán poslanec Suja; po skončení faktických, tak. Pán poslanec Suja.
Grendel, Gábor, podpredseda NR SR (2020-11-12):
Pán poslanec Šefčík s faktickou poznámkou.
Hrnčiar, Andrej, podpredseda NR SR (2019-10-17):
Takže prosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od poslanca Martina Nemkyho, je v rokovacej sále, a znie: „Vážený pán predseda vlády, 14. 10. 2019 sa uskutočnilo mimoriadne rokovanie Hospodárskej a sociálnej rady Slovenskej republiky. Aké sú výsledky tohoto rokovania?“
P. Paška, predseda NR SR: (2007-05-11):
Nech sa páči, pán minister. F. Kašický, minister obrany SR: Dopĺňajú sa ustanovenia zákona, podľa ktorých je vedúci služobného úradu oprávnený vydať personálny rozkaz v niektorých právnych vzťahoch profesionálneho vojaka, ktorý nemusí mať náležitosti rozhodnutia podľa zákona o správnom konaní. Zvýšené finančné náklady vyplývajúce zo zmeny tohto zákona ministerstvo obrany pokryje z vlastných zdrojov. Rozpočtové nároky návrhu zákona sme prispôsobili našim možnostiam a zohľadnili už pri tvorbe rozpočtu na tento rok. S pozmeňujúcimi návrhmi obsiahnutými v informácii o prerokovaní návrhu zákona vo výboroch súhlasím. Vážený pán predsedajúci, vážené pani poslankyne, vážení páni poslanci, požiadam vás o podporu a o schválenie predloženého vládneho návrhu zákona. Ďakujem vám pekne za pozornosť.
Záhumenský, Marian, poslanec NR SR (2011-04-06):
Ďakujem pekne, pán predseda. Pani kolegyňa, je nesporné a myslím si, že to vedia všetci občania Slovenska, že každou privatizáciou prišlo k nárastom cien, či to bola elektrina, či to bol plyn, či to bude teplo. A preto sa občania zákonne obávajú toho, že táto privatizácia povedie opäť k zvýšeniu cien a pôjde to na ich úkor. Hlavným dôvodom alebo hlavným argumentom privatizérov je, že štát je zlý vlastník. Kto to je vlastne, ten štát, kto zastupuje štát? Štát zastupuje vláda. Kto zastupuje a reprezentuje vo vláde konkrétny rezort? Konkrétny minister. Ak minister hovorí, že štát je zlý vlastník, tak zároveň hovorí, že je zlý minister. Ak to hovorí vláda, tak zároveň hovorí, že je vládou, ktorá je neschopná a ktorá nie je schopná riadiť tento konkrétny sektor alebo tento konkrétny štátny podnik. To znamená, že je otázka, či takýto minister alebo takáto vláda má oprávnenie od občanov, aby vládla. Pozrime sa na privatizáciu plynární a elektrární. Komu sme to predali? Ak je štát zlý vlastník, tak sme to predali štátu nemeckému, štátu francúzskemu, aby sme povedali, že tento štát má lepšiu vládu, má lepších ministrov, je schopný z týchto podnikov profitovať. To znamená, že jednoznačne sa preukazuje, že klamete, že štát je zlý vlastník. Sú len zlí ministri a zlé vlády. Tak sa nad tým zamyslite. A ak to neviete, tak od toho choďte. Ďakujem.
Hrnčiar, Andrej, podpredseda NR SR (2019-02-06):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Končím možnosť nahlásenia sa do rozpravy. Do rozpravy sa neprihlásil nikto. O slovo požiadala navrhovateľka, nech sa páči.
Jurinová, Erika, podpredsedníčka NR SR (2015-07-03):
Ďakujem, pani poslankyňa. Nie sú faktické poznámky. Dávam možnosť teda vystúpiť poslednému prihlásenému rečníkovi pánovi poslancovi Kadúcovi.
Bútora, Daniel, dočasne poverený minister školstva, vedy, výskumu a športu SR (2023-06-21):
Vážený pán predsedajúci, vážené pani poslankyne, páni poslanci, predkladáme návrh zákona o športe a o zmene a doplnení niektorých zákonov. Návrh sa predkladá na základe požiadaviek aplikačnej praxe a skúseností športových organizácií, zjednodušuje systém zmluvných vzťahov v športe, zvyšuje transparentnosť rokovaní orgánov s rozhodovacou právomocou a upravuje aj vzdelávanie v športe, najmä vo vzťahu k inštruktorom v športe. Dovoľujem si vás požiadať o prerokovanie predloženého materiálu. Ďakujem pekne.
Šudík, Tomáš, poslanec NR SR (2020-12-03):
Ďakujem za slovo. Vážený pán minister, ja sa ešte chcem opýtať, či náhodou ministerstvo nerozmýšľalo nad tým, aby poskytlo nejaké dotácie na ochranu oviec. Tým pádom to znamená na kúpu ohradenia a podobne, aby tie ovce mohli byť viacej chránené. Alebo pri strieľaný vlkov, či sa nepremýšľalo o nejakom území, že to znamená, že v lokalitách, kde je viacero prípadov útokov vlka na stádo oviec, hej, aby sa to takto riešilo podľa regiónov, že kde by tie kvóty boli a kde nie. Ďakujem.
Pčolinský, Peter, doterajší podpredseda NR SR (2023-10-25):
Pán poslanec Jozef Valocký.
Taraba, Tomáš, poslanec NR SR (2022-09-30):
Ďakujem pekne. Ja už k tomu zákonu nemám čo viac povedať, myslím, že to je na prvé čítanie teda jasné. To, čo by som, pán predsedajúci, rád len vás požiadal, teraz ide bod 80, je to návrh pod č. 1153 a tento návrh by som nechal prepadnúť vzhľadom na to, že potom budem chcieť ho stiahnuť pretože už problematiku, ktorý ju tento návrh zákona rieši, tak z veľkej časti rieši návrh o energetike, ktorý, ktorý priniesol minister hospodárstva. Ďakujem pekne.
Jurzyca, Eugen, poslanec NR SR (2014-10-23):
Ďakujem pekne. Ja som tiež pripojil svoj podpis pod návrh poslanca Lipšica, ktorý sa týka asignácie, a teda zdieľam jeho argumenty. Súčasne však chcem povedať, že tá dohoda kedysi bola taká, že tento systém sa bude postupne nahrádzať efektívnejšími systémami, keďže medzery v efektívnosti daňovej asignácie existujú. No ale k tej náhrade nedošlo, tak by som povedal, že možno je lepšia cesta teraz pozrieť sa znova na systém daňovej asignácie a pokúsiť sa zvýšiť jeho efektívnosť napríklad zvýšením jeho transparentnosti napríklad tým, že ministerstvo financií urobí rizikové analýzy, tak ako ich robí v prípade daňových subjektov a hovorí teda, že to vedie k zvýšeniu efektívnosti výberu daní. Alebo že len jednoducho zvýši tú transparentnosť, uvoľní sa viac informácií o tom, ako subjekty, ktoré majú právo získavať peniaze z daňovej asignácie, o tom, ako ich míňajú. A súčasť tretieho sektora sú aj také organizácie ako napríklad Transparency International, v ktorých záujme je urobiť si takúto analýzu, aby sa tieto peniaze nezneužívali a aby takýto projekt mohol trvať dlhšie a aby sa obhájil tým, že bude efektívnejší. Ďakujem.
Urban, Miroslav, poslanec NR SR (2021-10-21):
Každá liečba má nežiaduce účinky. To sa môžme zhodnúť. Akýkoľvek liek vám predpíše lekár, keď si pozriete indikácie, kontraindikácie, nežiaduce účinky, všetky lieky majú nežiaduce účinky. Pokiaľ je očkovanie proti covidu stále dobrovoľné, čo je dobrovoľné, tak podpisujete, ako spomínala kolegyňa, informovaný súhlas, že súhlasíte s liečbou a, bohužiaľ, nesiete zodpovednosť aj za potencionálne nežiaduce účinky, ktoré tam sú, sú ale pri každej liečbe. Iné je, ak by to očkovanie bolo povinné, tak potom sa dá hovoriť, že ak vám niečo vnútim, tú vakcínu, a ako je to u detí nejaké povinné očkovanie a sú tam nežiaduce účinky, samozrejme, tak ako pri všetkom, tak tam môžme o tom uvažovať, že určite pomôcť takým deťom. Ale máte očkovanie proti chrípke, to je podobné ako proti covidu. Však tam sú tiež nežiaduce účinky. Kopec ľudí malo nežiaduce účinky po vakcíne proti chrípke. A teraz keby sme mali všetkých odškodňovať, veď to by sme sa zbláznili. A po druhé je liečba onkologická. Dostanete nejaké chemoterapeutikum, si prečítajte nežiaduce účinky. Tam máte ich sto. Dostane ten človek napríklad po tej liečbe útlm kostnej drene, otravu krvi, sepsu a umrie a teraz, kto je za to zodpovedný? Ten, čo to vyrába? Však máte v tom letáčiku uvedené, že to jednoducho je nežiaduci účinok, ktorý môže byť, hej? To keby sme takto šli rad za radom za každým liekom, tak by sme sa iba súdili a vymáhali a platili všetkým ľuďom každý liek. To by ľudia už ani, tí lekári by už ani nepredpisovali žiadne lieky, lebo by sa obávali, že potencionálny nežiaduci účinok, ktorý vyvolal nejaký liek, budú súdení a budú musieť platiť nejaké odškodné. A dokazovať tie kauzality, to je strašne ťažké. Ako lekársky posudok, jeden povie áno, dostal si trombózu, lebo si bol očkovaný. Ale dokázať naozaj tú kauzalitu, je veľmi zložité. Neni to také jednoduché. Ďakujem.
Číž, Miroslav, poslanec NR SR (2010-11-03):
Nájdete veľmi rýchlo súvis, keď mi nebudete brať čas, pretože nemôžem vysvetliť to, čo chcem. Počkajte, trošku trpezlivosti... (Prerušenie vystúpenia predsedajúcim.)
Šeliga, Juraj, podpredseda NR SR (2021-02-25):
Reagujte, pán Pročko, na pána Mazureka.
Kollár, Boris, predseda NR SR (2022-10-20):
Prosím, prezentujme sa a hlasujeme. (Hlasovanie.) Prítomných 129, za 129. Konštatujem, že sme schválili návrh novely zákona 89/2016 Z. z. o výrobe, označovaní a predaji tabakových výrobkov. Kolegovia, chcem sa vás opýtať, máme štyri minúty do dvanástej. Pustíme ešte pána ministra, aby to otvoril? Alebo chcete už prerušiť teraz schôdzu do štrnástej? (Reakcie z pléna.) No nie celé, tak tých štyri-päť minút ešte, že či to dáme. (Súhlasná reakcia pléna.) Dobre. Nech sa páči, pán minister, budeme rokovať o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 297/2014 Z. z. (292/2014 Z. z., pozn. red.) o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov. Vládny návrh zákona je uverejnený ako tlač 1273, návrh na jeho prerokovanie výborom je v rozhodnutí č. 1329. Prosím ministra pôdohospodárstva a rozvoja vidieka Slovenskej republiky Samuela Vlčana, aby vládny návrh zákona uviedol. Pán minister, máte slovo. (Rokovanie o vládnom návrhu zákona, ktorým sa mení a dopĺňa zákon č. 280/2017 Z. z. o poskytovaní podpory a dotácie v pôdohospodárstve a rozvoji vidieka a o zmene zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov v znení neskorších predpisov , tlač 1273.)
Fico, Robert, predseda vlády SR (2012-05-04):
Dobré ráno.
Mezenská, Helena, poslankyňa NR SR (2013-03-14):
Ja vzhľadom na to, aký je stav súdnictva a stále sa prepadajúca vymožiteľnosť práva všeobecne, aj vzhľadom na to, že pociťujem potrebu podporiť oboch poslancov, aj pána Matoviča, aj pána Hlinu, v tom, aby sa voľba odložila dovtedy, kým nebudú zástupcovia disciplinárneho senátu vypočutí na ústavnoprávnom výbore, chcem takto podporiť aj samotnú spoločenskú objednávku, ktorá sa dlhodobo dovoláva toho, aby sa stav v súdnictve zmenil. Takže chcem vás všetkých poprosiť, aby sme k takýmto voľbám pristupovali s takou zodpovednosťou a váhou, ako si to situácia vyžaduje.
T. Cabaj, podpredseda NR SR: (2009-12-10):
Hodina otázok sa skončila. Dovoľte, aby som poďakoval za účasť na tomto bode programu členom vlády. Zároveň, aby som ich upozornil, že po krátkej 4-minútovej prestávke o 15.15 hodine, pardon, 6-minútovej, o 15.15 hodine budeme pokračovať. To sú odpovede, teda otázky a odpovede na písomné stanoviská členov vlády, zároveň ďalším bodom interpelácie na členov vlády. Tak preto aj poprosím členov vlády, aby o 15.15 hodine boli prítomní v rokovacej sále. Budeme pokračovať v rokovaní Národnej rady. Vyhlasujem prestávku. (Prestávka.) (Po prestávke.)
Grendel, Gábor, podpredseda NR SR (2022-11-30):
Pani poslankyňa Jana Bittó Cigániková.
Paška, Pavol, predseda NR SR (2013-02-12):
Hlasujeme. (Hlasovanie.) 79 prítomných, všetci boli za. Pridelili sme návrh výborom a určili lehotu na prerokovanie. Poprosím príslušných predsedov výborov, aby zvolali výbory tak, aby sme mohli zajtra 9.00 hodine pokračovať v rokovaní o tomto vládnom návrhu v druhom a treťom čítaní. Pán poslanec Hudacký.
Mierna, Anna, poslankyňa NR SR (2020-11-12):
Nie.
M. Sabolová, poslankyňa: (2010-03-02):
A ešte poznámočka, že ste sa vyjadrili, že tu niekto, že tu sa šíri taká téza, že tu niekto chce zarobiť na očkovaní. Potom sa pýtam, veď to tvrdil váš pán premiér, že toto je biznis farmaceutických spoločností. No pýtam sa, tak potom kde je pravda? A že by bolo dnes tých peňazí viac pre zdravotníctvo, tak či tak to muselo natiecť či z rezortu zdravotníctva na vakcíny, či zo zdravotných poisťovní. Čiže opäť neobstojí táto vaša poznámka, pretože máte štyri roky moc v rukách, aj keď nie vy ste ministrom, ale ste vo vládnej koalícii. Čiže kto nesie za toto zodpovednosť, aj keď sa tu urobili chyby? A ja si toto tvrdenie môžem povedať, pretože som kritizovala chyby aj minulej vlády a rezortu zdravotníctva.
Kollár, Boris, predseda NR SR (2021-05-11):
S faktickými poznámkami vystúpia štyria poslanci. Prvý, pán poslanec Karahuta, nech sa páči, máte slovo.
Goga, Pavol, poslanec NR SR (2016-06-15):
Ďakujem za slovo. Pán poslanec, ja by som niekoľko slov na tvoje vystúpenie povedal. Akosi sa stále zabúda pripomínať ten fakt, že to bola práve vláda Roberta Fica, ktorá zvyšovala pravidelne každý rok platy učiteľom o 5 % a v tomto trende, myslím si, že bude pokračovať aj ďalej. Čo sa týka toho tvojho emotívneho vystúpenia včera, tak som to ani nebral, ja som to bral asi skôr z tej atmosféry, ktorá tu bola, a som rád, že aj ty si na to upozornil, že to nebolo nejak povedané v zlom. Chcem teda podporiť aj tvoje vystúpenia a poďakovať ti možno aj za to, že si štatisticky upravil niektoré údaje o platoch, tak ako ich prezentoval pán poslanec Žarnay. Čo sa týka niektorých faktov, treba si naozaj uvedomiť, že máme na Slovensku neustály pokles žiakov, najmä v regionálnom školstve. Ja si dosť dobre uvedomujem aj to, že je to takmer 1 200 až 1 500 žiakov, možno aj viac v niektorých krajoch na školský rok, a to sú takmer tri až štyri veľké školy. Čiže predpokladám, že aj tuná bude musieť prísť k nejakej racionalizácii zo strany samosprávy, ktorá je zriaďovateľom týchto škôl, takže nehádžme všetko iba na vládu a na ministerstvá. V tomto, myslím si, že asi bude treba aj nejaké direktívnejšie rozhodovanie v tomto smere, a to aj s pohľadom na potreby spoločnosti, pretože ak si uvedomíme, že nám stále chýbajú odborníci v rôznych typoch hospodárstva, tak aj z tohto pohľadu bude treba asi sa zamerať viac na odborné vzdelávanie, tak ako to hovorí aj zákon o odbornom vzdelávaní. A čo sa týka tej čiernej diery v školstve, je to zaujímavé počúvať to z úst tých, ktorí chcú do tejto čiernej diery hodiť 400 mil. bez akejkoľvek analýzy a hovoriť o tom, že dajme tie peniaze tam a nevieme kam. Čiže súhlasím s tebou, treba si urobiť analýzu, kam tieto peniaze dať, do akého typu školstva a, samozrejme, rozprúdiť diskusiu o tom, že či tieto peniaze budú efektívne vynaložené. A čo sa týka tých požiadaviek, samozrejme, podporím tento zákon... (Prerušenie vystúpenia časomerom.)
Zmajkovičová, Renáta, podpredsedníčka NR SR (2013-12-17):
Teraz v rozprave vystúpi pán poslanec Kuffa. Nech sa páči.
Nicholsonová, Lucia, poslankyňa NR SR (2015-06-25):
Ďakujem pekne. Teraz môžeme hlasovať o návrhu ako o celku v znení schválených pripomienok.
Kollár, Boris, predseda NR SR (2022-12-22):
Prosím, prezentujme sa a hlasujme. (Hlasovanie.) Prítomných 136 poslancov, za 44, proti 22, zdržalo sa 70. Uvedený návrh sme neschválili.
Laurenčík, Milan, podpredseda NR SR (2021-02-05):
Ďakujem. Ja otváram rozpravu, do ktorej som nedostal žiadnu písomnú prihlášku. Preto sa pýtam, či sa hlási niekto do rozpravy ústne. Konštatujem, že nie. Vyhlasujem rozpravu za skončenú. Predpokladám, že k neexistujúcej rozprave ani pán navrhovateľ, ani pán spravodajca nezaujmú stanovisko, a preto prerušujem rokovanie o tomto bode programu. Panie poslankyne, páni poslanci, my teraz pristúpime k rokovaniu o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky . Návrh má parlamentnú tlač 426. Prosím povereného člena ústavnoprávneho výboru pána podpredsedu Národnej rady Juraja Šeligu, aby návrh uviedol a súčasne podal informáciu o výsledku prerokovania tohto návrhu vo výbore. Nech sa páči, pán podpredseda, máte slovo.
Blanár, Juraj, podpredseda NR SR (2023-03-21):
Pani poslankyňa Žitňanská, môžete reagovať na faktické.
Glváč, Martin, podpredseda NR SR (2016-09-13):
S faktickou poznámkou dvaja páni poslanci. Končím možnosť sa prihlásiť s faktickými. Pán poslanec Rajtár, nech sa páči.
Pellegrini, Peter, predseda NR SR (2015-11-18):
Pán poslanec Kuffa.
Paška, Pavol, predseda NR SR (2012-07-03):
Hlasujeme. (Hlasovanie.) 129 prítomných, 128 bolo za, 1 nehlasoval. Návrh sme schválili.
Smolíková, Eva, poslankyňa NR SR (2019-06-25):
Áno, ďakujem pekne za slovo, pán predseda. Pani poslankyňa, ja som vás tiež pozorne počúvala. Povedali ste, že odborným veciam nerozumieme. Urobili ste nám prednášku takú, akú ste urobili. Ale ja sa vás opýtam len jednu otázku. Čo charakterizuje, aké sú hlavné atribúty, ktoré nám charakterizujú národ? A jeden z tých najdôležitejších je jazyk. Tak ako povedal tu môj kolega, za tri roky sme nikto z nás nevypustil tú vetu „na Slovensku po slovensky“ a nikto z nás nevyvolával nejaké zbytočné vášne, z ktorých ste nás vy obvinili. Ale to, že náš jazyk, za ktorý Štúr, Hurban, Hodža bojovali, 19. až 20. storočie bolo veľmi ťažké, veľa tu bolo o tom včera rozprávané, ja si myslím, že ak by sme naozaj pokračovali v tom, čo ste vy tu včera navrhli, tak títo sa určite musia v hroboch obracať. A potom, potom už naozaj pán Boh ochraňuj Slovensko, keby to bolo tak, ako ste to vy tu včera predniesli. Ďakujem.
Jurinová, Erika, podpredsedníčka NR SR (2014-10-28):
Ďakujem pekne. Ja nadviažem asi tam, kde pani poslankyňa Vášáryová skončila. Istanbulský dohovor možnože by mohol slúžiť na scitlivenie tém, ktoré ešte stále dôrazne nie sú uplatňované na Slovensku. Ale obávam sa, že tak ako Janka vo svojom príhovore naznačila alebo aj priamo povedala, ten Istanbulský dohovor je veľmi dôležitý najmä pre krajiny, kde to uplatňovanie ženských práv je na oveľa nižšom stupni. U nás naozaj, si myslím, existujú dokumenty, podľa ktorých by sme sa mohli riadiť, a úplne nahrádzajú tento dokument, ktorý je podľa mňa plný kontroverzie mimo toho dobrého, ktoré má, zbytočne rozvášňuje debatu v našej spoločnosti aj smerom, ktorý nie je žiaduci celkom pre časť obyvateľov. Pritom súhlasím, že to scitlivovanie témy a rozprávanie o tom, čo nie je dobré, čo je dobré, musí pokračovať. Keby som sa vrátila ešte k tomu, čo Janka hovorila vo svojom vystúpení. Najmä v závere vystúpenia hovorila o téme obetí. Z tohto miesta si myslím, že asi jediná je k tejto téma schopná naozaj kvalifikovane hovoriť, pretože touto témou, tak ako aj sama uvádzala, sa zaoberá už niekoľko rokov. Ja verím, že teraz už, keďže vidíme už aj náznaky na ministerstve spravodlivosti, že majú záujem a snahu riešiť smernicu, implementovať smernicu samostatným zákonom, chcem veriť, že toto úsilie bude podporené zo všetkých strán, najmä aj keď sme počuli o tom všetko vlastne, čo sa týka jej samotnej práce. A chcem veriť, že všetky organizácie, ktoré pomáhajú obetiam, ktoré pomáhajú najmä obetiam trestných činov, ktoré sú akoby v závoze v celom tom procese trestného... (Prerušenie vystúpenia časomerom.)
Jurinová, Erika, podpredsedníčka NR SR (2014-06-25):
Pán poslanec Mičovský.
Blanár, Juraj, podpredseda NR SR (2021-07-01):
Teraz v rozprave vystúpi pán poslanec Martin Beluský, po ňom pán predseda výboru Marián Viskupič.
Jaurová, Zora, poslankyňa NR SR (2024-05-10):
Ďakujem, pán predsedajúci. Ja by som sa chcela poďakovať pánovi Dankovi za tú snahu o taký nejaký konsenzuálny prejav. Tuto moji kolegovia sú mi svedkami, že niet väčšieho fanúšika vašej osoby v našom klube, ako som ja. A ja to myslím ale vážne, lebo vy ste spomínali napríklad tú debatu, ktorú sme tu mali o Fonde na podporu umenia, a ja to oceňujem, že vy ste sa k tomu stavali veľmi konštruktívne. A dlho to vyzeralo, že vieme dospieť aj k nejakému kompromisu, ktorý by bol vlastne pre všetkých dobrý, ale proste v jednom momente sa to nejak celé pokazilo a to, čo ideme teraz schvaľovať, je tá najhoršia možná alternatíva. A vy ste mohli byť za stranu, ktorá, ktorá priniesla do slovenskej kultúry viac peňazí ako ktokoľvek predtým, ktorá nezničila to, čo sa tu vybudovalo, ale, naopak, urobila niečo lepšie. A budete teraz za tých, ktorí len ničia to, čo iní pred vami vybudovali. A teraz ja sa pýtam že prečo. Lebo to sa nemuselo stať. No a tá odpoveď je jednoduchá. Lebo si neviete poradiť s vlastnou ministerkou kultúry, a preto ju tu dnes napríklad odvolávame. A dávame vám príležitosť to proste upratať, lebo možnože do budúcnosti by sme sa mohli vyhnúť takýmto problematickým momentom, a možnože by sme si potom aj troška lepšie rozumeli. Lebo tak ako hovoria kolegovia, nie je pravda, že nám národné veci sú smiešne, je to práve naopak. A uvidíte to aj v mojom prejave za chvíľu a potom by sme možno mohli mať presne tú konštruktívnu diskusiu, o ktorej ste tu hovorili a ktorú ste tu nejakým spôsobom načrtli. Takže... (Prerušenie vystúpenia časomerom.)
Fronc, Martin, poslanec NR SR (2010-12-15):
Pán predseda, prosím dajte hlasovať o tom, že Národná rada Slovenskej republiky sa v súlade s vaším rozhodnutím uzniesla prideliť predložený návrh zákona týmto výborom na prerokovanie: ústavnoprávnemu výboru, Výboru Národnej rady pre hospodárstvo, výstavbu a dopravu, Výboru Národnej rady pre verejnú správu a regionálny rozvoj a Výboru Národnej rady pre obranu a bezpečnosť a ďalej, aby týmto hlasovaním určila za gestorský výbor Výbor Národnej rady pre obranu a bezpečnosť a určila lehoty na prerokovanie výborom do 27. januára 2011 a gestorskému výboru do 31. januára 2011.
Krajniak, Milan, poslanec NR SR (2023-06-27):
Pán poslanec Gröhling, v rozprave si spomenul, že toto nerobili ani komunisti. Ja s tebou súhlasím. Ja si myslím, že komunisti, žiaľ, robili presne to isté, čo sa snažíte robiť vy. Pod rúškom toho, že na škole sa majú vyučovať iba veda a fakty, tlačili ľuďom 40 rokov a deťom do hláv svoju ideológiu. A presne to isté sa deje dnes. Pod rúškom, vtedy sa to volalo vedecký komunizmus, dneska sa to volá LGBTI ideológia, transgender ideológia, veci, o ktorých desať, dvadsať rokov nikto dozadu ani nepočul a dnes tú to údajne objektívne vedecké fakty, ktoré sú povinné všetky deti na základných školách alebo možno už od materskej školy, byť nimi ovlažené, aby, prebohaživého, ich rodičia nepokazili. Tak s týmto ja nikdy nebudem súhlasiť. A keď si položil otázku, pán poslanec, že a čo teraz tá škola bude robiť s tým úbohým dieťaťom, kde rodičia povedia, že vieš čo, ale ja túto jednu vec ideologickú, s ktorou nesúhlasím, nechcem, aby, aby moje dieťa tomu bolo vystavené na základnej škole. Čo s tým dieťaťom budú robiť? Ako ho budú vzdelávať? No tak budú ho vzdelávať tak ako doteraz. V slovenskom jazyku, matematike, fyzike, chémii, telesnej výchove, výtvarnej výchove, vlastivede, prírodovede a tak ďalej. To znamená, je to úplne opačne, ako si sa snažil vo svojom vystúpení prezentovať. Nikto nikomu nič nevnucuje, iba štát prostredníctvom progresívnych a LGBTI a transgender aktivistov a ideologických prívržencov sa snaží indoktrinovať deti už pomaly od materskej školy. A toto je snaha o to, aby rodičia mohli svoje deti chrániť v súlade so svojim presvedčením.
Mazurek, Milan, poslanec NR SR (2018-05-09):
Vážený pán predsedajúci, vážené kolegyne, kolegovia, dovoľte mi vystúpiť k tomuto návrhu zákona z dielne ministerstva vnútra, ako bolo spomínané, k transpozícii povinnej smernice Európskej únie na Slovensku a povedať niekoľko závažných a dôležitých slov, ktoré sa môžu dotýkať alebo zaujímať všetkých občanov Slovenskej republiky, ktorí naleteli tejto farizejskej vláde, predovšetkým strane SMER – sociálna demokracia na tie lacné sľuby o tom, že je to vláda protiimigračná, vláda, ktorá nebude rešpektovať európske nariadenia, týkajúce sa povinného prijímania imigrantov na Slovensko a vláda, ktorá sa bude snažiť o zachovanie slovenského národného rázu našej vlastnej slovenskej vlasti. Opak je totižto pravdou, pretože aj tento návrh zákona svedčí o tom, že vláda SMER-u, SNS a MOST-u len poslušne plní každé jedno nariadenie Európskej únie, týkajúce sa toho, aby na Slovensko mohli jednoduchšie dovážať imigrantov, ktorí tu následne budú získavať azyl a ostávať. No a práve tento návrh zákona obsahuje hneď niekoľko statí, ktoré sú mimoriadne dôležité a dávajú žiadateľom o azyl, cudzím, nie európskym imigrantom vo väčšine prípadov, čo si musíme povedať, nové lepšie možnosti, oprávnenia a opravné prostriedky, ktoré zabezpečia to, aby mohli na Slovensku ostávať, alebo aby mali jednoduchšiu šancu tento azyl získať. Pán predsedajúci, poprosím vás naozaj o kľud v sále, lebo sa tu nedá rozprávať, keď koaliční poslanci jednoducho vrieskajú, ako nepríčetní.
Ivan, Miroslav, poslanec NR SR (2018-10-23):
V rozprave k tomuto bodu vystúpil jeden poslanec. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Hrnčiar, Andrej, podpredseda NR SR (2017-06-13):
Prosím, prezentujme sa a hlasujme. (Hlasovanie.) Prítomných 140, za 59, proti 50, zdržalo sa 31. Konštatujem, že pripomienka schválená nebola.
Dostál, Ondrej, poslanec NR SR (2019-09-18):
Pán poslanec Simon, no evidentne my dvaja máme iný pohľad na Dankovu daň z jedla ako kolegovia poslanci, poslanci z SNS, lebo to s tými škridlami teda nejako nevyšlo. Miesto toho, aby tým obchodníkom tie škridly zobrala, tak zaplatili viac, ako si, ako si správne upozornil. Teda zaplatili viac ľudia, a nie, nie tí obchodníci. Obchodníci sa, sa môžu iba smiať, že, že to takto zahrali. No ale tých 150 mil., ktoré si spomínal, a ja som na to tiež upozorňoval, tých 150 mil. malo byť vyčíslené v doložke vplyvov v dôvodovej správe, ako to predpokladá zákon o tvorbe právnych predpisov, ako to predpokladá zákon o rozpočtových pravidlách verejnej správy. A poslanci SNS predložili do parlamentu návrh zákona, ktorý by mal, ak by sa schválil v tej pôvodnej podobe, dopad na rozpočet 150 mil. a ani to nevyčíslili. Nepotrebovali vyčísľovať, že predkladajú nejaký návrh, ktorý bude znamenať, že štátny rozpočet dostane o 150 mil. eur menej ako doteraz, keď sa ten návrh schváli. Samozrejme, že niekedy sú návrhy zákonov, kde je to ťažko odhadnúť, kde ide o tisíce alebo desaťtisíce eur, nevieme presne, ako sa budú ľudia správať, aké to bude mať dopady. Ale toto je vyčísliteľné a ministerstvo financií, ministerstvo financií vytklo koaličných poslancom, že nepostupovali v zmysle zákona, nekvantifikovali tam tie dopady. A keď ich vyčíslili na 150 mil., no tak potom museli, museli škrtať mrkvu za 6 mil. Mimochodom, 6 mil. bude stáť zrejme aj to zníženie DPH pre denníky, z ktorého možno bude profilovať vám blízky vydavateľ Nového času Anton Siekel alebo možno Ivan Kmotrík. A keby ste to neznížili, tak ste mohli tam tú mrkvu zahrnúť napríklad. Šesť miliónov.